**D i s p o z i ț i a**

**nr. 71 din 7 martie 2023**

**privind constatarea încetării de drept a raportului de serviciu**

**al doamnei Răcășan-Plosca Maria**

Președintele Consiliului Județean Cluj,

Având în vedere referatul Direcției Generale Buget-Finanțe, Resurse Umane, înregistrat cu nr. 8511/06.03.2023 prin care se propune, cu data de 10.03.2023, constatarea încetării de drept a raportului de serviciu al doamnei Răcășan-Plosca Maria, având funcția publică de execuție de referent, clasa III, gradul profesional superior la Biroul Administrare Patrimoniu din cadrul Direcției de Administrare a Domeniului Public și Privat al Județului Cluj, prin pensionare anticipată parțială;

Având în vedere:

* Adresa nr. 8511/02.03.2023 prin care doamna Răcășan-Plosca Maria ne comunică Decizia Casei Teritoriale de Pensii Cluj nr. 361911/20.02.2023, privind acordarea pensiei anticipate parțiale în vederea încetării raportului de serviciu;

În conformitate cu prevederile:

* art. 191 alin. (1) lit. a) și alin. (2) lit. b), art. 516 lit. a), art. 517 alin. (1) lit. d), art. 524 alin. (1), art. 527, art. 528, art. 533 și art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 56 alin. (1) lit. c) și alin. (2) din Legea nr. 53/2003, Codul muncii, republicată, cu modificările și completările ulterioare;
* art.1 alin. (1), art.7 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** **(1)** Cu data de 10.03.2023 se constată încetarea de drept a raportului de serviciu al doamnei Răcășan-Plosca Maria, având funcția publică de execuție de referent, clasa III, gradul profesional superior la Biroul Administrare Patrimoniu din cadrul Direcției de Administrare a Domeniului Public și Privat al Județului Cluj, prin pensionare anticipată parțială.

**(2)** Predarea bunurilor care au fost încredințate doamnei Răcășan-Plosca Maria, în vederea exercitării atribuțiilor de serviciu, se va realiza până cel târziu în data 09.03.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin poșta electronică doamnei Răcășan-Plosca Maria,prezenta dispoziție.

**CONTRASEMNEAZĂ**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**